Coordenadas: 45°59′40″N 13°38′29″L﻿ / ﻿45.99444, -13.64139

Vista do río Isonzo ou Soča
Curso do Soča / Isonzo
O **río Isonzo** (en italiano) (*Lusinç* en friulano), *Soča* en esloveno, *Sontig* en alemán, *Aesontius* ou *Isontius* en latín) é un río de 140 km de lonxitude que flúe a través de Eslovenia occidental e desemboca no nordeste de Italia.

Características
---------------

É un característico río alpino, cuxa fonte está situada a 1 100 m de altitude, nos Alpes Xulianos, ao oeste do monte Triglav, o pico máis alto de Eslovenia. 

Despois de atravesar dito monte, seu curso diríxese ao sur, percorrendo as localidades de Bovec, Kobarid, Tolmin, Nova Gorica e Gorizia, para, finalmente, desembocar no mar Adriático, cerca da cidade italiana de Monfalcone. Así, o Soča percorre 99 km en Eslovenia e 41 km en Italia.

O curso actual do río é o resultado de varios imoportantes cambios que se produciron durante os últimos 2 000 anos. Segundo o historiador romano Estrabón, o río chamado *Aesontius*, na época romana pasaba por Aquileia ata o mar Adriático, era esencialmente o sistema fluvial do Natisone e o Torre. En 585, un corremento de terras cortou a parte superior do leito do río Natisone, provocando a súa posterior captura polo río Bontius. A descarga subterránea orixinal do Bontius no Timavo quedou obstruída, e outra avulsión devolveu o novo curso de auga ao leito do baixo Natisone.

Durante os séculos seguintes, o estuario deste novo río, o Soča, desprazouse cara ao leste até captar o curto río costeiro Sdobba, polo que agora o Isonzo desemboca no mar Adriático. A antiga ría (do *Aesontius*, e o primeiro Isonzo) na recentemente formada lagoa de Grado converteuse nun regato costeiro independente.

Batallas no val do Isonzo
-------------------------

O val do Isonzo, ou val do Soča foi o escenario dunha das maiores operacións bélicas da primeira guerra mundial, entre maio de 1915 e novembro de 1917. 

Nese período sucedéronse as doce batallas do Isonzo na fronte italiana, na que máis de 300 000 soldados italianos e austro-húngaros perderon a vida.

Deporte
-------

Adoitan realizarse carreiras en caiac río abaixo.

Notas
-----

1. ↑  Richard J. A. Talbert, ed. (2000): *Barrington Atlas of the Greek and Roman World: Map-By-Map Directory*. Vol. I. Princeton, Nova Jersey e Oxford, UK: Princeton University Press. p. 273. ISBN 0-6910-4945-9.
2. ↑  *Reke, dolge nad 25 km, in njihova padavinska območja* (Ríos, de máis de 25 km, e as súas zonas de desaugue). Oficina de Estatística da República de Eslovenia.
3. ↑  Estrabón, *Xeografía*, Vol. V, Capítulo 1.
4. ↑  *Brockhaus' Konversations-Lexikon*. 14th ed. Leipzig, Berlin e Viena, 1894; Vol. 9, p. 727.
5. ↑  FirstWorldWar.Com *The Battles of the Isonzo, 1915-17.*
6. ↑  Véxase tamén John R. Schindler (2001): *Isonzo: The Forgotten Sacrifice of the Great War*. ISBN 978-0-2759-7204-2.
7. ↑  Puchta, Herbert; Stranks, Jeff (2004). "We're going on holiday" [Estamos indo de viaxe]. *English in Mind*. Cambridge University Press. p. 68. ISBN 978-8-4832-3790-8. Consultado o 12 de marzo de de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Río Isonzo*** |

|  |  |
| --- | --- |
| Control de autoridades | 
* Wd: Q202760
* WorldCat
* VIAF: 241841162
* DARE: 44028
* GEC: 0500998
* GeoNames: 3175409
* GND: 4331887-3
* LCCN: sh85068657
* NKC: ge280547
* Treccani: isonzo

 |